text: Redningsaktion på Rømø
  13 oktober 2010 kl. 18.16
  Et tysk ægtepar er blevet fanget af tidevandet under en løbetur på stranden på Rømø.
  Politi og redningsfolk er kaldt til undsætning.
   
  Der blev onsdag aften klokken 19.45 slået alarm.
  Tilsyneladende er der tale om et par, der har været ude at løbe på stranden, da der pludselig var vand på begge sider af dem, oplyser Ritzau.
  Der er slået alarm til forsvarets redningscentral i Århus, og en ambulance er på vej til stedet.
  Det sker med jævne mellemrum, at folk og biler fanges af tidevandet på Rømø, hvor der kan være en forskel på 125 cm på høj- og lavvande.
  I Vadehavet topper højvandet netop mellem syv og otte om aftenen.
  